Talijanski dječji vrtić – Giardino d’infanzia italiano

***“Naridola”***

Rovinj – Rovigno

Omladinska – Viale della Gioventù 20

Ur.Broj.- Nro prot: 2171-01-20-17-1

Klasa: 601-02/17-1/84

Rovinj-Rovigno, 28.12.2017.

**Proračunski korisnik 34522: Talijanski dječji vrtić - GI „Naridola“ = 3.946.700,00 kn**

Talijanski dječji vrtić – Giardino d'infanzia „Naridola“ je ustanova osnovana od strane Grada Rovinja-Rovigno za obavljanje djelatnosti ranog i predškolskog odgoja i obrazovanja te skrbi o djeci predškolske dobi.

U ustanovi djeluje 5 odgojnih skupina, od kojih 2 jasličke i 3 vrtićke, te jedna u područnom odjeljenju u Balama. Ukupno je u pedagoškoj 2017./2018. godini upisano 115 djece, a provodi se 10 satni program.

Ustanova ima 24 stalno zaposlena radnika od kojih 22 u Rovinju i 2 u Balama.

Za redovito poslovanje ustanova ostvaruje prihode iz Proračuna Grada Rovinja, Općine Bale, uplata roditelja korisnika te Ministarstva znanosti i obrazovanja koje posebnom Odlukom osigurava sredstva za realizaciju programa za djecu polaznike ustanova nacionalnih manjina, programa predškole i programa za djecu s teškoćama u razvoju. Ta se sredstva ustanovi doznačuju putem proračuna Osnivača.

**A 103501 – Aktivnost: Redovan rad predškolske ustanove = 3.775.900,00 kn**

Planirani iznos iz gradskog proračuna od 2.644.700,00 kn namijenjen je za isplatu plaća i ostalih rashoda za zaposlene koja su planirana sukladno važećim aktima koji reguliraju radne odnose i prava koja proizlaze iz istih. U ustanovi je zaposleno ukupno 24 djelatnika, od kojih 22 u Rovinju i 2 u Balama.

Ustanova ostvaruje i prihode i iz Općine Bale u iznosu od 372.700,00 kn iz kojih se financira plaća dvoje zaposlenih te 1/6 troškova zaposlenih u zajedničkoj službi vrtića.

Ujedno se planiraju sredstva u cilju provedbe mjere Hrvatskog zavoda za zapošljavanje, stručno osposobljavanje za rad bez zasnivanja radnog odnosa, pri čemu HZZ osigurava sredstva za doprinose za mirovinsko osiguranje i obavezno zdravstveno osiguranje. Za navedeno je planiran iznos od 26.100,00 kn.

Iz sredstava uplata roditelja korisnika usluga u iznosu od 660.400,00 kn podmiruju se svi materijalni troškovi i režijski troškovi,prehrana djece te ostali izdaci ustanove.

Također se očekuje donacija talijanske vlade preko Talijanske unije u iznosu od 37.000,00 kn u vidu knjiga i didaktičkih sredstava.

Dio rashoda planira se podmiriti iz prenesenog viška iz ranijih godina u iznosu od 35.000,00 kn.

**A 103502 – Aktivnost: Upravno vijeće = 37.000,00 kn**

Ustanovom upravlja Upravno vijeće kojim se članovima isplaćuje naknada prema održanim sjednicama i prisustvu članova na sjednicama.

**A 103503 – Aktivnost: Program za djecu nacionalnih manjina =76.000,00 kn**

Nadležno Ministarstvo posebnom Odlukom osigurava sredstva za realizaciju programa za djecu polaznike ustanova nacionalnih manjina. Sredstva se ustanovi doznačuju putem proračuna Osnivača.

**A 103504 – Aktivnost: Program predškole = 4.800,00 kn**

Nadležno Ministarstvo posebnom Odlukom osigurava sredstva za realizaciju programa predškole. Sredstva se ustanovi doznačuju putem proračuna Osnivača.

**A 103505 – Aktivnost: Program za djecu s poteškoćama = 16.000,00 kn**

Nadležno Ministarstvo posebnom Odlukom osigurava sredstva za realizaciju programa za djecu s poteškoćama. Sredstva se ustanovi doznačuju putem proračuna Osnivača.

**T 103501 – Tekući projekt: Sređivanje arhive = 37.000,00 kn**

Sukladno propisima kojima se uređuje način čuvanja arhivske građe ustanove, odnosno stvaratelji arhivske građe dužni su na propisan način voditi brigu o istome.

Slijedom toga potrebno je sređivanje registraturnog i arhivskog gradiva prema propisima.

**Zakonska osnova:** Zakon o predškolskom odgoju i obrazovanju, Državni pedagoški standard predškolskog odgoja i naobrazbe

**Opći cilj**: osiguravanje uvjeta rada u predškolskim ustanovama

**Posebni cilj:** kvaliteta usluge boravka djece u predškolskim ustanovama, uređenje arhive i propisano čuvanje građe

**Pokazatelj uspješnosti**: obuhvat djece u predškolskim ustanovama, realizacija planiranog uređenja/opremanja arhive